രോഗിയുമായി പോയ ആംബുലന്സ് മറിഞ്ഞു ആറുപേര്ക്ക് പരിക്ക് മുണ്ടക്കയം ഈസ്റ്റ്: ആംബുലന്സ് തിട്ടയിലിടിച്ച് മറിഞ്ഞ് രോഗിയടക്കം ആറുപേര്ക്ക് പരിക്കേറ്റു. ആംബുലന്സ് ഡ്രൈവര്മാരായ കോഴിക്കോട് കളരിക്കല് വീട്ടില് അതുല് 25, ഇടുക്കി കരുണാപുരം കല്ലിടയില് സെബിന് 28, നഴ്സ് ഏലപ്പാറ കരിന്തരുവി വാഴക്കാലയില് ഗ്രീഷ്മ 29, ആംബുലന്സിലുണ്ടായിരുന്ന രോഗി പാമ്ബനാര് പട്ടുമല െപ്രയ്സ് ഭവനില് രുക്മിണി 60 ഇവര്ക്കൊപ്പമുണ്ടായിരുന്ന, പീരുമേട് പട്ടുമല എസ്റ്റേറ്റിലെ വനജ 35, പാമ്ബനാര് കൊടുവാക്കരണം സ്വദേശി സിജി 36 എന്നിവര്ക്കാണ് പരിക്ക്. ഇവരെ മുണ്ടക്കയം എം.എം.ടി ആശുപത്രിയില് പ്രവേശിപ്പിച്ചു. ദേശീയപാതയിലെ പെരുവന്താനം ജങ്ഷനില് ബുധനാഴ്ച രാവിലെ 9.40 ഓടെയായിരുന്നു അപകടം. പീരുമേട് താലൂക്ക് ആശുപത്രിയില്നിന്ന് രുക്മിണിയുമായി കോട്ടയം മെഡിക്കല് കോളജ് ആശുപത്രിയിലേക്ക് പോകുന്നതിനിടെയായിരുന്നു അപകടം. മറ്റൊരു വാഹനത്തെ മറികടന്നെത്തിയ ലോറിയില് ഇടിക്കാതെ വെട്ടിച്ച ആംബുലന്സ് തിട്ടയിലിടിച്ചശേഷം ലോറിയിലിടിച്ച് റോഡില് മറിഞ്ഞു. അപകടത്തെ തുടര്ന്ന് അരമണിക്കൂര് ഗതാഗതം സ്തംഭിച്ചു.